કોટ વિસ્તારના બિલ્ડર હનીખ શેખ ઉર્ફે હનિફ દાઢી પર શનિવારે રાત્રે થયેલા હુમલા બાદ સિવિલ હોસ્પિટલમાં આજે સારવાર દરમ્યાન તેનું મોત નીપજ્યું છે. જૂની અદાવતમાં બે જૂથ વચ્ચે ચાલી રહેલા ગેંગ વોરમાં ફાયરિંગ થાયની ચર્ચા થઈ રહી છે. તો હનીફ દાઢી સામે પણ ભૂતકાળમાં ઘણા ગુના પોલીસ ચોપડે નોંધાયેલા છે. શનિવારે રાત્રે જમાલપુરની નવી ચાલીના ચાર રસ્તા પાસે દુર્ઘા ટીમ્બર માર્ટ ખાતે બિલ્ડર હનિફ દાઢી બેઠો હતો ત્યારે એકટીવા પર આવેલા બે શખસોએ પોઇન્ટ બ્લેન્ક રેન્જથી બે રાઉન્ડ ફાયરિંગ કર્યું હતુ. જેમાં એક ગોળી હનિફ દાઢીને છાતીમાં વાગતા સારવાર માટે વીએસ હોસ્પિટલ લઇ જવાયો હતો. આ ઘટનામાં ૧૮ કલાક સુધી એફએસએલની ટીમ ફાયરિંગની ઘટનાએ પહોંચી અને ગોળી આધારે કયું હથિયાર વપરાયુ છે તેની તપાસ હાથ ધરાઇ છે. જ્યારે પોલીસને સીસીટીવીમાં કંઇ જ મળ્યું નથી.